১৯৭০-এর দশকে সুবর্ণা ঢাকা থিয়েটারে নাট্যকার সেলিম আল দীনের নাটক "জন্ডিস ও বিবিধ বেলুন"-এ অভিনয় করেন। ১৯৮০ সালে সৈয়দ সালাউদ্দিন জাকী পরিচালিত "ঘুড্ডি" ছবির মাধ্যমে তিনি চলচ্চিত্র জগতে আসেন। বিবিসিকে দেওয়া এক সাক্ষাৎকারে তিনি ছবিটিকে "সময়ের আগে নির্মিত একটি ছবি, অ্যাহেড অব ইটস টাইম" বলে উল্লেখ করেন। ১৯৮৩ সালে "নতুন বউ" চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন। "নয়নের আলো" (১৯৮৪) ছবিতে তার অভিনয় সব শ্রেণীর দর্শককে নাড়া দিয়েছিল।

তিনি আজাদ আবুল কালাম রচিত ও আফসানা মিমি এবং বদরুল আনাম সৌদ পরিচালিত "ডলস হাউজ" টেলিভিশন ধারাবাহিকে অভিনয় করেন। এটি সৌদ পরিচালিত ও সুবর্ণা অভিনীত প্রথম ধারাবাহিক। পরবর্তী কালে তিনি সৌদের পরিচালনায় "সীমান্ত", "উপসংহার", "গহীনে", "গ্রন্থিকগণ কহে", "এলেবেলে", "কোমল বিবির অতিথিশালা ও কানা সিরাজউদ্দৌলা", "পিঞ্জর", "ঘোড়ার চাল আড়াই ঘর", "অন্তর্যাত্রা" টেলিভিশন ধারাবাহিকে অভিনয় করেন।
২০১৮ সালে বিজয় দিবস উপলক্ষ্যে বিটিভির বিশেষ অনুষ্ঠান "আনে মুক্তি আলো আনে" উপস্থাপনা করেন এবং চয়নিকা চৌধুরীর পরিচালনায় বিশেষ টেলিভিশন নাটক "অপেক্ষা"-এ অভিনয় করেন। সুবর্ণা বর্তমানে শরৎচন্দ্র চট্টোপাধ্যায়ের "পল্লীসমাজ" উপন্যাস অবলম্বনে নির্মিতব্য "লীলাবতী" চলচ্চিত্রে কাজ করছেন।

কর্মজীবন
ব্যক্তিগত জীবন
প্রারম্ভিক জীবন
রাজনৈতিক জীবন